  Майя Бывальцева Удмуртилэн тӧроезлэн Александр Соловьёвлэн табышез 2015-тӥ арын 8 миллион 700 сюрс манет луиз, отчы пыре ваньбурез вузам понна коньдон но. 2014-тӥ арын 4 миллион 958 сюрс манет басьтӥз вал. Улосвыл кивалтӥсьлэн табышез, уже кутэм коньдонэз но ваньбурез сярысь ивортон шараямын элькун тӧролэн но кивалтэтлэн нимлыко сайтазы. Александр Соловьёвлэн ар понна декларациен пусъем табышез 8 миллион 697 сюрс манет луиз (отчы пыре недвижимостез вузамлэсь поттэм коньдон). Удмуртилэн тӧроезлэн асъетаз нимаз корка пуктон улэ висъям 3 сюрс 710 но ӝыны квадрат метр быдӟа музъем кесэг, поселениослэн музъемъёссы вылын 2 сюрс 148 квадрат метръем кесэг, 412 но ӝыны квадрат метръем кесэг вылын улон корка но пуктӥськемъёс, 133,8 квадрат метръем патерлэн ӝыныез, машина пуктон инты (16,4 квадрат метр). Элькун кивалтӥсьлэн автопарказ Toyota Land Cruiser 200 пичи машина, МЗСА 817715, МЗСА 81771Е, Prestige 1500 автоприцепъёс, Ski-Doo Skandicn WT 600 снегоход, Can-Am Outlander Max XTR 650EFI снегоболотоход, Mercury F150 XL EFI моторен Alumacraft Competitor 185 катер. Александр Соловьёвлэн кузпалызлэн кылем арлы декларациен пусъем табышез 562 сюрс 321 манет (ваньбурез вузам понна коньдонэн). Солэн асъетаз коркаен, гаражен но мукет пуктӥськемъёсын 350 квадрат метр музъем кесэг, возёс ужъёсты нуыны 1 сюрс квадрат метр быдӟа музъем кесэг, 133,8 квадрат метръем патерлэн ӝыныез. Тегъёс: Политика Ижкар Удмуртия АлександрСоловьёв  